Държавен вестник, бр. 90, 2015 г., стр. 45

БРОЙ  90	
Д Ъ Р Ж А В Е Н  В Е С Т Н И К 	
СТР.  45  
1. предоставя на кандидата заявление, 
анкетна карта и образците на документи по 
чл. 11, ал. 1, т. 4, 7 и 8;
2. приема документите по чл. 11, ал. 1 и след 
регистрация на заявлението ги комплектова 
и съхранява в дело на кандидата;
3. предоставя на конкурсната комисия 
документите по т. 2.
Раздел II
Допускане до участие в конкурсната процедура
Чл. 14. (1) До участие в конкурса се до-
пускат кандидати, които отговарят на общи-
те изисквания за постъпване на държавна 
служба в ДАНС по чл. 53, ал. 1 ЗДАНС и 
на специфичните изисквания по чл. 5, ал. 1, 
т. 1, 2, 6 и 7.
(2) Конкурсната комисия след проверка 
на редовността на представените в срок до-
кументи по чл. 11, ал. 1 и на обстоятелствата 
по ал. 1 изготвя решение, съдържащо списък 
на допуснатите и недопуснатите кандидати в 
конкурса.
(3) Решението по ал. 2 съдържа и мотиви 
за недопускане на съответните кандидати.
(4) Списъците по ал. 2 се обявяват на 
интернет страницата на агенцията, като се 
посочват основанията за недопускане.
Раздел ІII
Обжалване на решението за допускане до 
участие в конкурсната процедура
Чл. 15. (1) Кандидатите могат да обжалват 
недопускането си до участие в конкурса в 
седемдневен срок. Жалбата не спира кон-
курсната процедура.
(2) Жалбата по ал. 1 се подава до предсе-
дателя на ДАНС.
(3) Срокът по ал. 1 започва да тече от деня, 
следващ датата на обявяване на списъците за 
допускане и недопускане до участие.
(4) Комисията изготвя становище по жал-
бата до председателя на ДАНС.
(5) Председателят на ДАНС се произнася 
с решение в четиринадесетдневен срок от по-
лучаване на жалбата. Решението по жалбата 
не подлежи на съдебен контрол.
(6) Решението по ал. 5 се изпраща на кон-
курсната комисия, като в случай че жалбата 
е основателна, кандидатът се допуска до 
участие в конкурса. 
Г л а в а  ч е т в ъ р т а
ПРОВЕЖДАНЕ НА КОНКУРСА
Раздел І
Конкурсна комисия
Чл. 16. (1) Съставът на комисията включва 
председател, заместник-председател, членове 
и резервни членове.
(2) В състава на комисията задължително 
се включват директорът на специализирана 
административна дирекция „Човешки ресурси“ 
и директорът на специализирана дирекция 
„Сигурност на ДАНС“.
(3) Организационно-техническото обезпе-
чаване на дейността на конкурсната комисия 
се осигурява от технически секретар.
(4) При отсъствие на редовен член на ко-
мисията същият се замества от резервен член.
(5) Председателят, заместник-председате-
лят и членовете на конкурсната комисия са 
длъжни писмено да уведомят председателя на 
ДАНС, ако някой от допуснатите до участие 
кандидати е свързано с тях лице по смисъла 
на Закона за предотвратяване и установяване 
на конфликт на интереси.
(6) В случаите по ал. 5 подалият уведом-
лението участник в конкурсната комисия се 
замества от резервен член на комисията.
Чл. 17. (1) Комисията взема решения с 
обикновено мнозинство, като при равенство 
на гласовете председателстващият има право 
на решаващ глас.
(2) За заседанията се води протокол, в 
който се отразяват дневният ред и взетите 
решения. Протоколът се изготвя от техниче-
ския секретар и се подписва от членовете на 
конкурсната комисия.
Чл. 18. Конкурсната комисия:
1. допуска до участие в конкурсната про-
цедура кандидатите, които са подали в срок 
необходимите документи и отговарят на усло-
вията и изискванията за участие в конкурса;
2. обявява списъците на допуснатите и 
недопуснатите кандидати, като посочва ос-
нованията за недопускането им;
3. определя местата и графиците за про-
веждане на етапите от конкурса;
4. обявява резултатите, извършва класира-
не и допуска до следващия етап на конкурса 
класираните кандидати;
5. прекратява участието в конкурса на 
кандидатите в случаите по чл. 20, ал. 1;
6. класира по бал кандидатите, успешно 
преминали всички етапи на конкурса, и обя-
вява крайното класиране;
7. разпределя спечелилите конкурса кан-
дидати по реда на класирането.
Раздел ІІ
Конкурсни етапи
Чл. 19. (1) Конкурсът за постъпване на 
държавна служба в ДАНС се провежда на 
етапи с кандидатите, допуснати до участие в 
конкурсната процедура, както следва:
1. изследване на физическата годност;
2. оценка на нивото на езикова култура;
3. оценка на нивото на обща компетентност;
4. психологично изследване;
5. полифизиографски тест;